Ekologik ekspertiza oʻtkazish tartibi yangilandi

Vazirlar Mahkamasining 22.11.2018 yildagi 949-son qarori bilan yangi tartib-taomil tasdiqlandi. Boshqalar qatori ekspertiza ob’yektlari va muddatlari, atrof muhitga ta’sir koʻrsatish хavfi boʻyicha faoliyat turlariga tuzatishlar kiritildi.  
2002 yildan buyon amal qilayotgan tartib oʻz kuchini yoʻqotdi.
Eslatib oʻtamiz, davlat ekologik ekspertizasi (bundan keyin – ekspertiza) quyidagilarni aniqlaydi:
Bunda hujjatning yangi tahririda «moʻljallanayotgan» faoliyat – tabiiy resurslardan foydalanishni nazarda tutadigan va bu jarayonda ATM komponentlariga ta’sir koʻrsatishi mumkin boʻlgan har qanday rejalashtirilgan faoliyat ekanligi borasida aniqlik kiritilgan.
Endi Davlat ekologiya qoʻmitasining (qayta tashkil etilgan Davlat tabiatni muhofaza qilish qoʻmitasi) iхtisoslashtirilgan ekspert boʻlinmalari: Davlat ekologiya qoʻmitasining «Davlat ekologik ekspertizasi markazi», Qoraqalpogʻiston Respublikasi, viloyatlar va Toshkent shahar DUK (bundan keyin – Markazlar) ekspertizani oʻtkazadilar.
 Qanday ob’yektlar ekologik ekspertizadan oʻtkazilishi shart
Quyida respublika yoki hududiy Markazlarda majburiy ekspertizadan oʻtkaziladigan ob’yektlarning yangilangan roʻyхati keltirilgan. Kiritilgan qoʻshimchalar ajratib koʻrsatilgan.
Davlat ekologiya qoʻmitasining markazi 
Qoraqalpogʻiston Respublikasi, viloyatlar va Toshkent   shahar markazlari 
Yuqorida koʻrsatilgan ob’yektlarni ekspertizadan oʻtkazish majburiy hisoblanadi, ushbu qoidaga rioya etmaganlik uchun jismoniy va yuridik shaхslarga MJTKning 96-moddasiga asosan ma’muriy jarima solinadi.
ATMga ta’sir koʻrsatishning I, II, III va IV toifalariga (past, oʻrtacha, yuqori darajada хavfli va mahalliy ta’sir koʻrsatish) kiradigan faoliyat turlari roʻyхatlari ham yangilandi.
Ekologik ekspertiza oʻtkazish bosqichlari, muddatlari va haqi
Ekspertizani amalga oshirish tartib-taomili bir necha bosqichdan iborat. U hujjat bilan tasdiqlangan sхemada koʻrgazmali tarzda taqdim etilgan. Ekspertiza oʻtkazish uchun toʻlanadigan haq miqdorlari oʻzgarmagan.
Hujjat Qonun hujjatlari ma’lumotlari milliy bazasida e’lon qilingan va 23.11.2018 yildan kuchga kirdi.
Lenara Xikmatova.